LIETUVOS RESPUBLIKOS TEISMŲ NEKILNOJAMOJO TURTO DRAUDIMO TECHNINĖ SPECIFIKACIJA

1. Pirkimo objektas – Lietuvos Respublikos teismų (toliau – Apdraustieji) nekilnojamo turto, nurodyto Techninės specifikacijos 1 priede (toliau – Nekilnojamasis turtas), draudimo paslaugos (toliau – Paslaugos).
2. Draudimo objektas – turtiniai interesai, atsiradę dėl draudžiamo Nekilnojamo turto sunaikinimo, sugadinimo ar praradimo, įvykus draudimo sutartyje nurodytiems draudžiamiesiems įvykiams.
3. Draudžiamas turtas – Nekilnojamasis turtas: pastatai, statiniai ir jų dalys, patalpos pastate, įskaitant inžinerines bei apsaugos sistemas – nuosavybės teise priklausantis valstybei, patikėjimo teise valdomas, naudojamas ir disponuojamas Apdraustųjų. Atskirais atvejais Apdraustųjų patalpos gali būti išsinuomotos iš privačių asmenų. Išsamūs duomenys apie Nekilnojamąjį turtą pateikti šios Techninės specifikacijos 1 priede.
4. Draudimo vieta – draudimo apsauga galioja Techninės specifikacijos 1 priede išvardintais adresais.
5. Draudžiamo Nekilnojamojo turto bendra orientacinė vertė, nustatyta pagal VĮ Registrų centro vidutinę rinkos vertę, yra apie 85 989 866,00 Eur. Ši vertė pateikiama tik kaip orientacinė informacija apie draudžiamo turto apimtį, rizikai įvertinti ir pasiūlymo kainai apskaičiuoti. Draudimo suma nustatoma pagal Nekilnojamojo turto atkūrimo vertę ir nėra siejama su VĮ Registrų centro nustatyta vidutine rinkos verte. Draudimo suma yra lygi Nekilnojamojo turto atkūrimo vertei. Nekilnojamojo turto atkūrimo verte laikoma suma, reikalinga sugadintam ar sunaikintam Nekilnojamajam turtui atkurti (atstatyti), įskaitant projektavimo, ekspertizės, demontavimo, statybos, remonto, montavimo, medžiagų, transportavimo, atliekų išvežimo ir kitas pagrįstas, tiesiogiai su turto atkūrimu susijusias išlaidas. Šio punkto nuostatos dėl draudimo sumos ir atkūrimo vertės turi pirmenybę prieš visas kitas Draudimo sutarties, Techninės specifikacijos, Draudiko Taisyklių ar kitų Draudiko dokumentų nuostatas, kuriose draudimo suma ar turto vertė siejama su Nekilnojamojo turto rinkos verte.
6. Draudėjas – Nacionalinė teismų administracija, įstaigos kodas 188724424, buveinės adresas L. Sapiegos g. 15, LT-10312, Vilnius.
7. Draudikas – juridinis asmuo, teisės aktų nustatyta tvarka turintis teisę vykdyti draudimo veiklą ir teikti Nekilnojamojo turto draudimo paslaugas. 
8. Apdraustasis – turto draudimo sutartyje nurodytas asmuo, kurio turtiniai interesai yra draudžiami, t. y., atskiri Lietuvos Respublikos teismai, kurių sąrašas pateikiamas Techninės specifikacijos 1 priede.
9. Naudos gavėjas – draudimo sutartyje nurodytas asmuo (Apdraustasis), kurio turtiniai interesai buvo apdrausti.
10. Draudžiamaisiais įvykiais laikomi visi staigūs, netikėti ir nenumatyti įvykiai, dėl kurių Draudžiamas turtas sunaikinamas, sugadinamas ar prarandamas, išskyrus įvykius ir aplinkybes, kurie pagal Techninę specifikaciją yra priskirti nedraudžiamiesiems įvykiams. Draudžiamieji įvykiai, be kita ko, apima šias rizikas: ugnies poveikis – dėl gaisro, dūmų, suodžių, sprogimo, žaibo iškrovos;
10.1. vandens poveikis – dėl vandentiekio, kanalizacijos, šildymo karštu vandeniu ar garu vamzdynų, ventiliacijos ar oro kondicionierių sistemų, lietaus nuotekų sistemos, vandens išsiveržimas iš sprinklerinės sistemos, gaisrinės įrangos klaidingo suveikimo;
10.2. gamtinių jėgų poveikis – dėl audros, liūties, potvynio, krušos, sniego slėgio, smegduobių atsivėrimo, grunto nuslydimo  ir suslūgimo; 
10.3. piktavališkas turto sugadinimas – dėl trečiųjų asmenų veikos;
10.4. transporto priemonės atsitrenkimas;
10.5. stiklo dūžio poveikis;
10.6. įtampos svyravimai – per aukšta, per žema įtampa ar jos svyravimai, įžeminimo pažeidimas, nuo Apdraustųjų nepriklausantis elektros srovės dingimas, netiesioginė žaibo iškrova;
10.7. Medžių arba stulpų ar jų dalių griuvimas;
10.8. skubūs nuostolių mažinimo ar šalinimo, turto gelbėjimo darbai.
11. Nedraudžiamieji įvykiai – draudimo sutartyje nurodyti atsitikimai, už kuriuos Draudikas neprivalo mokėti draudimo išmokos. Draudikas nemoka draudimo išmokos už nuostolius apdraustam Nekilnojamajam turtui, kurie padaromi dėl šių bendrųjų nedraudžiamųjų įvykių:
11.1. Žemės drebėjimo;
11.2. Karinės ar joms prilyginamos operacijos, invazijos, priešiškų užsienio valstybės veiksmų, pilietinio karo, sukilimo, maišto, revoliucijos, karo padėties, ypatingosios padėties, ekstremaliosios ar nepaprastosios padėties įvedimo, diversijos, sabotažo, vandalizmo, marodieriavimo, teroristinių veiksmų ar grasinimų juos įvykdyti, masinių riaušių, viešosios tvarkos sutrikimų, prilyginamų riaušėms, streiko, lokauto, konfiskavimo, nacionalizacijos ar kitų politinių rizikų, radioaktyvaus spinduliavimo ar kitokio branduolinės energijos poveikio, taip pat nuostolių, atsiradusių dėl priemonių, skirtų tokiems įvykiams išvengti ar jų padariniams likviduoti.
11.3. Neišvengiamų natūralių procesų (mikroorganizmų, korozijos, rūdijimo, puvimo, natūralaus nusidėvėjimo, grybelio, išgaravimo, svorio netekimo, struktūros, spalvos ar kvapo pasikeitimo ir pan.). Draudimo išmoka nemokama tik už Nekilnojamąjį turtą, sugadintą, sunaikintą ar prarastą tiesiogiai dėl šių procesų;
11.4. Grunto tyrimo klaidų, klaidų projektuojant, statant, montuojant, rekonstruojant, renovuojant Nekilnojamąjį turtą;
11.5. Pastato konstrukcijų defektų, natūralaus nusidėvėjimo, grunto suslūgimo, pamatų sėdimo ar kitų geologinių procesų sukeltos žalos, jeigu ji nėra tiesioginė draudžiamojo įvykio pasekmė.
11.6. Nekilnojamojo turto projektinio apkrovimo sąmoningo viršijimo;
11.7. Elektros energijos, dujų, skysčių, šilumos, kitų veiklai reikalingų elementų tiekimo nutrūkimo ar nepakankamo tiekimo, išskyrus atvejus, kai tai atsitinka dėl draudžiamojo įvykio;
11.8. Žiurkių, vabzdžių ar kitokių parazitų bei gyvūnų tiesioginio poveikio;
11.9. Įvykių, klaidų ir trūkumų, už kuriuos pagal garantiją arba įstatymuose nustatyta tvarka atsako gamintojas, pardavėjas, tiekėjas, rangovas, montuotojas, garantinį ar techninį aptarnavimą vykdanti įmonė ar organizacija. Ši išimtis netaikoma, kai dėl tokio įvykio atsiradusi žala pagal kitas Techninės specifikacijos nuostatas laikoma draudžiamojo įvykio pasekme. Draudiko teisė į regresinį reikalavimą įgyvendinama teisės aktų nustatyta tvarka;
11.10. Lietaus, krušos, sniego, purvo, vandens ar vandens nešamų daiktų prasiskverbimo / įsiveržimo pro nesandariai ar nevisiškai uždarytus langus, lauko duris ar kitas angas,  kai žala atsirado tiesiogiai dėl tokios būklės, išskyrus atvejus, kai tokiabūklė atsirado dėl draudžiamojo įvykio;
11.11. Žalos, atsiradusios vien dėl ilgalaikio ir laipsniško pastato atitvarų konstrukcijų nesandarumo, kai pastato atitvarų konstrukcijos praleidžia vandenį, išskyrus atvejus, kai nesandarumas ar jo pasekmės atsirado dėl draudžiamojo įvykio.
11.12. Gruntinio vandens poveikio, lėtinio vandens kapsėjimosi ar kaupimosi, šalčio poveikio vamzdynams ir įrengimams sukeltos žalos, jeigu ji nėra tiesioginė draudžiamojo įvykio pasekmė.
11.13. Tyčinių Draudėjo, Apdraustojo ar Naudos gavėjo veiksmų arba neveikimo, taip pat jų vadovų ar įgaliotų asmenų tyčinių veiksmų sukeltos žalos.
11.14. Epidemijos, pandemijos ar užkrečiamosios ligos plitimo ar su jomis susijusių valdžios institucijų priemonių (karantino, judėjimo apribojimų ir pan.) sukeltos žalos.
12. Draudimui išskaita (franšizė) netaikoma jokiam draudžiamajam įvykiui ir jokiai draudimo rizikai, įskaitant papildomas draudimo sąlygas ir išlaidas, numatytas Techninėje specifikacijoje.
13. Papildomos sąlygos: 
13.1. Vienu įvykiu laikomi visi atskiri nuostoliai, patirti per bet kurį nepertraukiamą 72 valandų laikotarpį ir kylantys iš vieno tęstinio gamtinio reiškinio – audros, liūties, krušos, potvynio ar kito analogiško gamtinio reiškinio;
13.2. Kurio nors vieno Apdraustojo Nekilnojamajame turte vykstantys statybos, rekonstrukcijos ir / ar  remonto darbai, kuriems pagal LR įstatymus reikalingas statybos inspekcijos leidimas ir kurių sąmata neviršija 70.000,00 Eur (neskaičiuojant įrangos, tik darbų kaina), nėra laikomi rizikos padidėjimu;
13.3. Draudikas papildomai, neviršydamas 2 proc. atitinkamam draudžiamajam įvykiui nustatytos draudimo sumos, atlygina pagrįstas ir dokumentais pagrįstas draudimo vietos po draudžiamojo įvykio sutvarkymo, valymo, atliekų surinkimo ir išvežimo išlaidas. Šios išlaidos nelaikomos draudimo išmokos dalimi ir nemažina draudimo sumos. Draudikas sutinka, kad Apdraustieji arba Draudėjas turi teisę Nekilnojamąjį turtą atkurti kitokiais konstrukciniais, architektūriniais ar technologiniais sprendimais nei buvo iki draudžiamojo įvykio, tačiau draudimo išmokos suma negali viršyti sumos, kuri būtų buvusi mokama, jei Apdraustieji arba Draudėjas turtą atstatinėtų tokiais pat konstrukciniais, architektūriniais ar technologiniais sprendimais.
13.4. Nekilnojamojo turto atkūrimą po draudiminio įvykio gali organizuoti Draudikas iš anksto suderinęs su Apdraustaisiais arba Apdraustųjų ar jų įgaliotų institucijų organizuotus viešuosius pirkimus laimėjusios įmonės. Draudikas neturi teisės reikalauti, kad atkūrimo darbus atliktų jo pasirinktas rangovas, jeigu Apdraustasis ar Draudėjas teisės aktų nustatyta tvarka pasirenka kitą rangovą.
14. Apdraustieji apie draudiminį įvykį privalo el. paštu (arba kitu su Draudiku suderintu būdu) informuoti Draudiką ne vėliau kaip per 3 (tris) darbo dienas, išskyrus atvejus, kai Apdraustieji per tą laiką neturėjo objektyvios galimybės informuoti Draudiko.Draudikas, gavęs Apdraustojo rašytinį pranešimą apie draudžiamąjį įvykį, jeigu įvykio aplinkybėms, priežastims ar žalos dydžiui nustatyti reikalinga apžiūra, privalo ne vėliau kaip per 1 (vieną) darbo dieną nuo pranešimo gavimo dienos suderinti su Apdraustuoju apžiūros laiką ir atlikti apdrausto turto apžiūrą. Apžiūros aktas, dalyvaujant Apdraustojo atstovui, surašomas ne vėliau kaip per 3 (tris) darbo dienas nuo apžiūros atlikimo dienos.Pranešimas apie žalos tyrimo eigą ir (ar) priimtą sprendimą įvykio byloje (toliau – Pranešimas) siunčiamas Apdraustajam, pridedant kopiją Draudėjui sutartyje nurodytu el. paštu. 
14.1. Pranešime turi būti nurodyta įvykio data, vieta, įvykio aplinkybės ir (ar) išmokos dydis bei draudimo išmokos gavėjas.
15. Draudimo įmoka dalimis neskaidoma. Įmokai nustatomas 30 (trisdešimt) kalendorinių dienų mokėjimo atidėjimo terminas.
15.1. Draudimo išmoka išmokama ne vėliau kaip per 30 kalendorinių dienų nuo tos dienos, kai Draudikas gauna visą informaciją, reikšmingą nustatant draudžiamojo įvykio faktą, aplinkybes, pasekmes ir draudimo išmokos dydį. Jeigu Draudikas dėl objektyvių priežasčių negali priimti sprendimo per šį terminą, jis privalo apie tai raštu informuoti Apdraustąjį ir Draudėją, nurodydamas priežastis ir numatomą sprendimo priėmimo terminą. Draudimo išmoka yra mokama Apdraustajam už sugadintą, sunaikintą Draudžiamą turtą.
15.2. Draudimo išmoką nustato Draudikas.
15.3. Draudikas įsipareigoja, įvykus draudžiamajam įvykiui, išmokėti draudimo išmoką, lygią patirtiems nuostoliams.
16. Nuostoliu laikomos pagrįstos išlaidos, reikalingos sugadintam ar sunaikintam Nekilnojamajam turtui atkurti, atstatyti ar suremontuoti iki draudžiamojo įvykio buvusios būklės, įskaitant projektavimo, ekspertizės, demontavimo, statybos, remonto, montavimo, medžiagų, transportavimo, atliekų išvežimo ir kitas tiesiogiai su turto atkūrimu susijusias išlaidas. Draudimo apsaugos galiojimo terminas nuo 2026 m. rugsėjo 20 d. 00:00 val. iki 2027 m. rugsėjo 19 d. 24:00 val. įskaitytinai.
17. Draudikas įsipareigoja Sutarties pasirašymo dieną pateikti Draudėjui Draudimo sutarties liudijimą (polisą), neprieštaraujantį Draudimo sutarties ir jos priedų nuostatoms. 
18. Sutartis gali būti nutraukiama rašytiniu Draudėjo ur Draudiko susitarimu arba vienašališkai Sutartyje nustatytomis sąlygomis, tvarka ir terminais.
19. Draudikas neturi teisės perleisti visų ar dalies teisių ir pareigų pagal Sutartį jokiai trečiajai šaliai be išankstinio rašytinio Draudėjo sutikimo.
20. Draudikas, teikdamas pasiūlymą, patvirtina, kad jo teikiamos Paslaugos atitinka ne mažesnius nei minimalius Techninėje specifikacijoje numatytus keliamus reikalavimus.
21. Teikdamas pasiūlymą, Draudikas pateikia Įmonių turto draudimo taisyklių (toliau – Taisyklės), kurios bus taikomos Sutarčiai, kopiją arba, jeigu dokumentas laisvai viešai prieinamas, pateikia nuorodą. Taisyklės pridedamos prie Sutarties kaip neatskiriamas jos priedas. Draudikas, teikdamas pasiūlymą, patvirtina, kad yra susipažinęs su visais Techninėje specifikacijoje numatytais nedraudžiamaisiais įvykiais (11 skyrius) ir pripažįsta, kad šie nedraudžiamieji įvykiai bus taikomi nepriklausomai nuo to, ar jie tiesiogiai numatyti Draudiko Taisyklėse. Draudiko Taisyklių nuostatos dėl nedraudžiamųjų įvykių taikomos tik tiek, kiek jos neprieštarauja šiai Techninei specifikacijai ir Sutarčiai.
22. Sutarties, Techninės specifikacijos ir jos priedų nuostatos laikomos specialiosiomis draudimo sąlygomis ir turi pirmenybę prieš Draudiko Taisyklių, standartinių draudimo sąlygų, pasiūlymo ar kitų Draudiko dokumentų nuostatas. Draudiko Taisyklės taikomos tik tiek, kiek jų nuostatos neprieštarauja Sutarčiai, Techninei specifikacijai ir jos priedams. Esant prieštaravimui, taikomos Sutarties ir Techninės specifikacijos nuostatos. Draudimo sutartis bei jos priedai pasirašomi originaliais šalių parašais.
23. Žalų, patirtų per paskutinius 5 (penkerius) metus (nuo 2021-07-22 iki 2026-07-22), suvestinė pateikiama lentelėje. Draudėjas negarantuoja, kad pateikta informacija apima visus per nurodytą laikotarpį įvykusius ar užregistruotus įvykius ir visas su jais susijusias aplinkybes.

	Įvykio data
	Įvykio vieta (Teismo pavadinimas)
	Išmokos dydis, Eur 
	Išskaitos suma, Eur
	Mokama suma, Eur
	Įvykio aplinkybės

	2022-02-02
	Vilniaus miesto apylinkės teismas
	1183,19
	netaikoma
	1183,19
	Sugadintas pastato stogas

	2022-05-13
	Marijampolės apylinkės teimo Jurbarko rūmai
	171,66
	netaikoma
	171,66
	Dėl stipraus vėjo buvo apgadintas stogo apskardinimas

	2022-09-28
	Kauno apygardos teismas
	870,00
	netaikoma
	870,00
	Rasti išdaužti langai

	2022-10-03
	Utenos apylinkės teismas
	2750,43
	netaikoma
	2750,43
	Nuo skersvėjo skilo pagrindinių durų stiklo paketas, pažeistos plastikinės durys

	2022-11-17
	Kauno apygardos teismas
	186,85
	netaikoma
	186,85
	Apgadintas pastato fasadas

	2022-12-07
	Kauno apylinkės teismas
	1391,97
	netaikoma
	1391,97
	Piktavališkai išdaužtas stiklas

	2022-12-11
	Kauno apylinkės teismas
	326,77
	netaikoma
	326,77
	Stiklo dūžis

	2022-12-21
	Vilniaus apygardos administracinis teismas
	3757,74
	netaikoma
	3757,74
	Turto žala

	2023-01-09
	Vilniaus apygardos teismas
	1478,90
	netaikoma
	1478,90
	Išdaužyti 4 paradinių durų langai

	2023-02-20
	Marijampolės apylinkės teismas
	102,19
	netaikoma
	102,19
	Pastato žala

	2023-03-08
	Vilniaus miesto apylinkės teismas
	1308,58
	netaikoma
	1308,58
	Sugadintos durys

	2023-05-09
	Vilniaus apygardos teismas
	275,00
	netaikoma
	275,00
	Perdegė kondicionieriaus elektronika

	2023-06-01
	Lietuvos apeliacinis teismas
	1324,95
	netaikoma
	1324,95
	Išdaužyti 3 pastato stiklai

	2023-07-05
	Lietuvos apeliacinis teismas
	1000,00
	netaikoma
	580,78
	Turto žala

	2023-07-17
	Marijampolės apylinkės teismas
	700,00
	netaikoma
	0,00
	Vanduo bėga per stogą

	2023-07-17
	Klaipėdos apylinkės teismas
	1484,80
	netaikoma
	1.484,80
	Apipaišytos pastato sienos

	2023-07-18
	Kauno apygardos teismas
	750
	netaikoma
	554,99
	Skilęs stiklo paketas

	2023-08-05
	Plungės apylinkės teismo Skuodo rūmai
	1.778,10
	netaikoma
	1.778,10
	užpylimas

	2023-08-05
	Panevėžio apygardos teismas
	2.190,00
	netaikoma
	2.190,00
	neblaivi moteris išdaužė 10 langų stiklus su smūgiams atsparia plėvele.

	2023-08-05
	Panevėžio apygardos teismas
	0,00
	netaikoma
	0,00
	Regresas - Aistė Marija Paukštytė

	2023-08-14
	Regionų administracinio teismo Vilniaus rūmai
	0,00
	netaikoma
	0,00
	Regresas - UAB "VILNIAUS VANDENYS"

	2023-08-14
	Regionų administracinio teismo Vilniaus rūmai
	4.641,28
	netaikoma
	4.641,28
	vandentiekio avarija, rūsio užliejimas.

	2023-10-08
	Vilniaus regiono apylinkės teismas Šalčininkų rūmai
	2.117,50
	netaikoma
	2.117,50
	Apgatintas pakalimas stogo

	2023-11-20
	Klaipėdos apygardos teismas
	8.424,37
	netaikoma
	8.424,37
	apliejimas

	2023-12-17
	Kauno apylinkės teismo Kaišiadorių rūmai
	8.535,13
	netaikoma
	8.535,13
	Apliejimo žala

	2023-12-19
	Vilniaus apygardos teismas
	11.267,14
	netaikoma
	11.267,14
	Aplietas rūsys dėl trūkusio vamzdžio

	2023-12-27
	Lietuvos apeliacinis teismas
	6.375,18
	netaikoma
	6.375,18
	po šventiniu laikotarpiu buvusios audros su stipriu vėju, gausiais lietaus ir sniego krituliais 2023 m. gruodžio 27 d. teisme fiksuotas kritulių vandens pratekėjimas į Lietuvos apeliacinio teismo pastatą, dėl kurio sugadintos patalpų lubos

	2024-04-14
	Vilniaus regiono apylinkės teismo Ukmergės rūmai
	0,00
	netaikoma
	0,00
	Regresas - Ukmergės rajono savivaldybė

	2024-04-14
	Vilniaus regiono apylinkės teismo Ukmergės rūmai
	771,79
	netaikoma
	771,79
	Iš kaimyninės teritorijos Deltuvos g. 19, Ukmergė nuvirto medis, sugadintas stogas ir pastatas.

	2024-04-22
	Klaipėdos apygardos teismas
	347,03
	netaikoma
	347,03
	vitrininis langas

	2024-06-25
	Lietuvos apeliacinis teismas
	0,00
	netaikoma
	0,00
	Ant pastato buvo pakabinta iškaba susiejusi su Kazio Škirpos vardu. 26d buvo nuimta iškaba, bet padaryta žala fasadui.

	2024-07-26
	Panevėžio apylinkės teismas
	1.922,00
	netaikoma
	1.922,00
	Dėl stiprios liūties užlietos patalpos

	2024-07-29
	Lietuvos apeliacinis teismas
	1.668,59
	netaikoma
	1.668,59
	Vidaus patalpos yra matomas vandens nutekėjimo žymės ir ant stogo yra išrauta sniego gaudyklė ir kita deformuota

	2024-08-27
	Vilniaus miesto apylinkės teismas
	834.90
	netaikoma
	834.90
	užsidegė lauko švietuvas

	2024-10-07
	Lietuvos apeliacinis teismas
	1,024.50
	netaikoma
	1,024.50
	galimai šildymo sistemos nesandarumas

	2024-12-16
	Marijampolės apylinkės teismas, Marijampolės rūmai
	331.50
	netaikoma
	331.50
	Audros žala

	2025-01-04
	Klaipėdos apylinkės teismas Klaipėdos rūmai Palangoje
	1,625.62
	netaikoma
	1,625.62
	Audros metu lūžo medis ir krisdamas išdaužė stiklą ir apgadino lietvazdžius

	2025-03-21
	Klaipėdos apygardos teismas
	242.00
	netaikoma
	242.00
	Dėl elektros šuolo sugadinta apsaugos sistema

	2025-04-25
	Klaipėdos apygardos teismas
	0.00
	netaikoma
	0.00
	Pastebėta apgadinta kolona

	2025-05-03
	Vilniaus miesto apylinkės teismas
	266.20
	netaikoma
	266.20
	Vėjas apgadino pastato vėjalentes

	2025-07-02
	Marijampolės apylinkės teismas, Šakių rūmai
	397.23
	netaikoma
	397.23
	Rado suaižėjusį stiklą.

	2025-07-09
	Lietuvos apeliacinis teismas
	0.00
	netaikoma
	
	Pro pastato konstrukcijas skverbiasi lietaus vanduo

	2025-07-31
	Telšių apylinkės teismas, Mažeikių rūmai
	0.00
	netaikoma
	
	Sudegusi kondicionieriaus išorinio bloko plokštė ir pažeistos laukinės dalies kompresoriaus apvijos. įrenginio detalės buvo sugadintos dėl š.m. įvykusio elektros šuolio.

	2025-10-27
	Panevėžio apylinkės teismas
	961.60
	netaikoma
	961.60
	Buvo išdaužtas fasadinio įėjimo durų stiklas (suraižytas ir antrų durų stiklas).

	2026-02-13
	Regionų administracinio teismo Vilniaus rūmai
	3000
	netaikoma
	3000
	Dėl nuo šlaitinio stogo tirpstančio sniego ir lietaus vandens pratekėjimo buvo apgadintos trečio aukšto patalpos. Vanduo pateko į kabinetus, sugadino lubų apdailą, o tarnybinėje laiptinėje pažeidė sienų ir lubų apdailą.



